Săptămâna trecută, în sala mică a Primăriei orașului Vârșeț, Dragana Mitrović, primarul orașului, împreună cu membrii consiliului executiv, a găzduit o întâlnire cu oameni de afaceri de pe teritoriul orașului. În cadrul acestei întâlniri protocolare s-a discutat despre implementarea unui nou și important proiect: carnetele de student, care vor oferi o serie de beneficii studenților.
La ședință au fost prezenți membrii în consiliul executiv al orașului Miroslav Lepir, responsabil pentru educație, și dr. Traian Căcina, responsabil pentru cultură. Proiectul „Carnetul de student” oferă sprijin studenților și promovează o colaborare mai strânsă între oraș și viața economică.
Acest proiect este de o importanță deosebită pentru oraș, deoarece tinerii trebuie motivați și sprijiniți pe parcursul școlarizării și formării profesionale. În timpul discuțiilor, reprezentanții diferitelor firme au oferit idei constructive despre modalități suplimentare prin care pot sprijini studenții prin acest program și și-au exprimat dorința de a participa și mai activ în proiect.
Vasilie PETRICĂ
Articolul integral îl puteți citi în numărul 21 din 25 mai